CELEX: C2004/300/59
Language: fi
Date: 2004-12-04 00:00:00
Title: Asia C-424/04: Euroopan yhteisöjen komission 4.10.2004 Ranskan tasavaltaa vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/31
            
         Euroopan yhteisöjen komission 4.10.2004 Ranskan tasavaltaa vastaan nostama kanne
   (Asia C-424/04)
   (2004/C 300/59)
   Euroopan yhteisöjen komissio on nostanut 4.10.2004 Euroopan yhteisöjen tuomioistuimessa kanteen Ranskan tasavaltaa vastaan. Kantajan asiamiehinä ovat K. Wiedner ja B. Stromsky, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1.
            
            
               toteaa, että Ranskan tasavalta ei ole noudattanut neuvoston 14.6.1993 antaman direktiivin 93/36/ETY (1) 19 artiklan 2 kohdan, neuvoston 18.6.1992 antaman direktiivin 92/50/ETY (2) 27 artiklan 2 kohdan ja neuvoston 14.6.1993 antaman direktiivin 93/37/ETY (3) 22 artiklan 2 kohdan mukaisia velvoitteitaan, koska se ei ole asettanut hankintaviranomaisen velvollisuudeksi taata todellinen kilpailu siten, että tavarantoimittajia olisi vähintään viisi rajoitettua sopimuksen tekomenettelyä noudatettaessa, vaikka tavarantoimittajien lukumäärän suuruusluokkaa ei olisi ennalta rajattu;
            
         
               2.
            
            
               toteaa, että Ranskan tasavalta ei ole noudattanut neuvoston 18.6.1992 antaman direktiivin 92/50/ETY 1 artiklan a kohdan vii alakohdan ja neuvoston direktiivin 93/38/ETY (4) 1 artiklan 4 kohdan c alakohdan iv alakohdan mukaisia velvoitteitaan, koska se on sulkenut julkisia hankintoja koskevan ranskalaisen lain ulkopuolelle sopimukset, jotka koskevat lainoja tai taloudellisia sitoumuksia, oli ne sitten tarkoitettu rahoitustarpeen tai kassavarojen kattamiseen, ja jotka eivät koske kiinteistökauppoja;
            
         
               3.
            
            
               toteaa, että Ranskan tasavalta ei ole noudattanut perustamissopimuksen (49 artiklan) periaatteiden ja sääntöjen ja erityisesti tasa-arvoisen kohtelun periaatteen ja menettelyn avoimuuden periaatteen, josta riittävä julkisuus on välitön seuraus, noudattamisesta johtuvia jäsenyysvelvoitteitaan, koska se on asettanut sellaisten julkisia palveluhankintoja koskevien sopimusten, joiden kohteena ovat
               
                           —
                        
                        
                           oikeudelliset palvelut;
                        
                     
                           —
                        
                        
                           sosiaali- ja terveyspalvelut;
                        
                     
                           —
                        
                        
                           virkistys-, kulttuuri- ja urheilupalvelut;
                        
                     
                           —
                        
                        
                           koulutuspalvelut sekä ammatillisen pätevyyden hankkimiseen ja työelämään integroi-miseen liittyvät palvelut,
                        
                     tekomenettelylle ainoastaan edellytykset, jotka liittyvät palvelusuoritusten määrittelyyn normeihin viittaamalla, silloin kun sellaisia on, sekä hankintasopimuksen tekemistä koskevan ilmoituksen lähettämiseen, ilmoittamatta nimenomaisesti, että on noudatettava perustamissopimuksen sääntöjä ja periaatteita;
            
         
               4.
            
            
               velvoittaa Ranskan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ranskalainen julkisia hankintoja koskeva laki ei ole tietyissä kohdissa yhteensopiva EY:n perustamissopimuksen sääntöjen ja periaatteiden eikä julkisia hankintoja koskevien yhteisön direktiivien kanssa.
   Ensiksikin, koska Ranskan tasavalta ei ole asettanut hankintaviranomaisen velvollisuudeksi taata, että tavarantoimittajia on vähintään viisi silloin kun tavarantoimittajien lukumäärän suuruusluokkaa ei ole ennalta rajattu, se ei ole noudattanut yhteisöjen direktiivien mukaista velvoitettaan varmistaa todellinen kilpailu tietyissä, rajoitettua menettelyä noudattaen tehtävissä julkisia hankintoja koskevissa sopimuksissa.
   Ranskan tasavalta ei ole myöskään noudattanut jäsenyysvelvoitteitaan, koska se on sulkenut julkisia hankintoja koskevan ranskalaisen lain ulkopuolelle sopimukset, jotka koskevat lainoja tai taloudellisia sitoumuksia, oli ne sitten tarkoitettu rahoitustarpeen tai kassavarojen kattamiseen, ja jotka eivät koske kiinteistökauppoja. Kuitenkin nämä sopimukset koskevat palvelusuorituksia ja kuuluvat siis direktiivien soveltamisalaan. Niiden ei sitä paitsi voida katsoa kuuluvan arvopapereita ja muita rahoitusvälineitä koskevan poikkeuksen alle.
   Lopuksi Ranskan tasavalta ei ole noudattanut tasa-arvoisen kohtelun periaatetta, sellaisena kuin se on perustamissopimuksen 49 artiklassa, eikä menettelyn avoimuuden periaatetta, koska se on sulkenut tietyt palveluhankinnat riittävän julkisuuden takaamisvelvoitteen ulkopuolelle.
   
      (1)  Julkisia tavaranhankintoja koskevien sopimustentekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/36/ETY (EYVL L 199, 9.8.1993, s. 1).
   
      (2)  Julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annettu neuvoston direktiivi 92/50/ETY (EYVL L 209, 24.7.1992, s. 1).
   
      (3)  Julkisia rakennusurakoita koskevien sopimusten tekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/37/ETY (EYVL L 199, 9.8.1993, s. 54).
   
      (4)  Vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annettu neuvoston direktiivi 93/38/ETY (EYVL L 199, 9.8.1993, s. 84).